CELEX: 31993D0248
Language: el
Date: 1993-04-05 00:00:00
Title: 93/248/ΕΟΚ: Απόφαση της Επιτροπής της 5ης Απριλίου 1993 για τροποποίηση της απόφασης 89/50/ΕΟΚ για την έγκριση μεθόδων ταξινόμησης των σφαγίων χοίρων στη Γαλλία (Το κείμενο στη γαλλική γλώσσα είναι το μόνο αυθεντικό)

Avis juridique important

|

31993D0248

93/248/ΕΟΚ: Απόφαση της Επιτροπής της 5ης Απριλίου 1993 για τροποποίηση της απόφασης 89/50/ΕΟΚ για την έγκριση μεθόδων ταξινόμησης των σφαγίων χοίρων στη Γαλλία (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 115 της 11/05/1993 σ. 0022 - 0024

ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Απριλίου 1993 για τροποποίηση της απόφασης 89/50/ΕΟΚ για την έγκριση μεθόδων ταξινόμησης των σφαγίων χοίρων στη Γαλλία (Το κείμενο στη γαλλική γλώσσα είναι το μόνο αυθεντικό)(93/248/ΕΟΚ)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρου (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 5  παράγραφος 2,  Εκτιμώντας:  ότι η Επιτροπή, με την απόφαση 89/50/ΕΟΚ (3), όπως τροποποιήθηκε από την απόφαση 89/318/ΕΟΚ (4), ενέκρινε τις μεθόδους ταξινόμησης των σφαγίων χοίρων στη Γαλλία- ότι η Γαλλία ζήτησε από την Επιτροπή να εγκρίνει τη χρησιμοποίηση νέας μεθόδου ταξινόμησης σφαγίων χοίρων στο έδαφός της και προσκόμισε τα στοιχεία που απαιτούνται βάσει του άρθρου 3 του κανονισμού (ΕΟΚ) αριθ. 2967/85 της Επιτροπής (5) με τον οποίο  θεσπίζονται οι λεπτομερείς κανόνες εφαρμογής της κοινοτικής κλίμακας ταξινόμησης των σφαγίων χοίρων- ότι από την εξέταση της εν λόγω αίτησης φαίνεται ότι πληρούνται οι όροι για την έγκριση της εν λόγω μεθόδου ταξινόμησης- ότι η Γαλλία ζήτησε από την Επιτροπή να εγκρίνει την εφαρμογή νέων τύπων για τον υπολογισμό της περιεκτικότητας των σφαγίων σε άπαχο κρέας στο πλαίσιο των ήδη υφιστάμενων μεθόδων ταξινόμησης- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 89/50/ΕΟΚ τροποποιείται ως εξής:  1. Στο άρθρο 1 προστίθεται η ακόλουθη περίπτωση:  " - το όργανο που ονομάζεται "Capteur Gras/Maigre-Syberl" (CGM) και η σχετική μέθοδος εκτίμησης, οι λεπτομέρειες εφαρμογής της οποίας αναφέρονται στο έκτο μέρος του παραρτήματος ".  2. Το παράρτημα τροποποιείται ως εξής:  α) στο μέρος 1, μέρος 2, μέρος 3 και μέρος 4, το σημείο 3 αντικαθίσταται από το ακόλουθο κείμενο:  " 3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:  y = 55,698   0,710 x1 + 0,198 x2 όπου:  y = εκτιμώμενο ποσοστό άπαχου κρέατος στο σφάγιο, x1 = πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται σε απόσταση 6 cm πλαγίως της μέσης γραμμής του σφαγίου στο ύψος μεταξύ της τρίτης και τέταρτης προτελευταίας  πλευράς, x2 = πάχος πάχος του μυός σε mm, το οποίο μετράται ταυτόχροντα και στο ίδιο σημείο με το x1. Ο τύπος ισχύει για τα σφάγια χοίρων βάρους μεταξύ 50 και 120 kg. " β) στο μέρος 5, το σημείο 2 αντικαθίσταται από το ακόλουθο κείμενο:  " 2. Η περιεκτικότητα του σφαγίου σε άπαχο κρέας υπολογίζεται με τον ακόλουθο τύπο:  y = 44,864   0,552 G + 0,280 M όπου:  y = εκτιμώμενο ποσοστό άπαχου κρέατος στο σφάγιο, G = ελάχιστο πάχος λίπους (συμπεριλαμβανομένου του δέρματος που μετράται στο ύψος του μυός Gluteus medius, M = ελάχιστο πάχος του ισχυακού μυός, που μετράται μεταξύ του πρόσθιου άκρου του μυός Gluteus  medius και της νοτιαίας πλευράς του σπονδυλικού σωλήνος. Ο τύπος ισχύει για τα σφάγια χοίρων βάρους μεταξύ 50 και 120 kg. " γ) προστίθεται το ακόλουθο κείμενο:  " ΜΕΡΟΣ 6 "Capteur Gras/Maigre-Sydel" 1. Η ταξινόμηση των σφαγίων χοίρων πραγματοποιείται με όργανο που ονομάζεται "Capteur Gras/Maigre-Sydel",  2. Το όργανο είναι εξοπλισμένο με καθετήρα Sydel υψηλής ευκρίνειας διαμέτρου 8 mm, με φωτοδίοδο υπερύθρων (Honeywell) και με δύο φωτοκύτταρα (Honeywell). Η απόσταση λειτουργίας είναι μεταξύ 0 και 95 mm.  Το όργανο CGM μετατρέπει τα αποτελέσματα των μετρήσεων σε εκτιμήσεις του ποσοστού σε άπαχο κρέας.  3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:  y = 55,698   0,710 x1 + 0,198 x2 όπου:  y = εκτιμώμενο ποσοστό άπαχου κρέατος στο σφάγιο, x1 = πάχος του νωτιαίου λίπους (συμπεριλαμβανομένου του δέρματος) σε 6 mm, το οποίο μετράται σε απόσταση 6 cm πλαγίως της μέσης γραμμής του σφαγίου μεταξύ τρίτης και τέταρτης προτελευταίας πλευράς, x2 =  πάχος του μυός σε mm, το οποίο μετράται ταυτόχρονα και στο ίδιο σημείο με το x1. Ο τύπος ισχύει για σφάγια χοίρων βάρους μεταξύ 50 και 120 Kg ".  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 5 Απριλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 301 της 20. 11. 1984, σ. 1.  (2) ΕΕ αριθ. L 353 της 17. 12. 1990, σ. 23.  (3) ΕΕ αριθ. L 20 της 25. 1. 1989, σ. 27.  (4) ΕΕ αριθ. L 133 της 17. 5. 1989, σ. 30.  (5) ΕΕ αριθ. L 285 της 25. 10. 1985, σ. 39.